યુવરાજ સિંહે કપરા સમયમાં 132 રનની ઇનિંગ રમીને આરઓડબલ્યુને 293ના સ્કોર સુધી પહોંચાડી હતી. જોકે એમસીસી સાત વિકેટથી આ મેચ જીતી ગયું હતું. યુવરાજે મેચની 41મી ઓવર પૂર્ણ થયા બાદ પોતાની વરિષ્ઠ પૂર્વ ખેલાડી સચિન તેડુંલકર પાસે જઇને તેના પગને સ્પર્શ કરીને તેના આશીર્વાદ લીધા હતા. જે રીતે ભારતીય સંસ્કૃતિમાં કોઇ સારું કાર્ય બાદ કે સારું કરતા પહેલા આપણે મોટાના આશીર્વાદ લઇએ છીએ. યુવરાજને આ રીતે પોતાના પગે પડતો જોઇને અમુક ક્ષણ સુધી સચિન આશ્ચર્ય પામ્યો હતો, પરંતુ બાદમાં તેના ચહેરા પર સ્મિત રેલાઇ ગયું હતું અને તેણે યુવરાજને આશીર્વાદ આપ્યા હતા.